**ล้างเครื่องสายปลอดภัย สบายใจทั้งทีม**

**ขื่อผู้ประดิษฐ์ : จิรัชยา ลาภมูล ,ชญาพัฒน์ สืบสาและ อรสา สุดยอด**

**ชื่อผู้นำเสนอ : จิรัชยา ลาภมูล**

**สถานที่ติดต่อ:แผนกจ่ายกลาง รพ.น้ำยืน จังหวัดอุบลราชธานี โทรศัพท์ 081-7909118**

**บทนำ**

แผนกจ่ายกลางให้บริการล้างเครื่องสายวันละ 20-30 สาย/วัน พบปัญหาในการล้างรูปแบบเดิมได้แก่ใช้ระยะเวลานานและพบการกระเด็นของน้ำขณะล้างทำความสะอาด ส่งผลให้เจ้าหน้าที่มีความเสี่ยงต่อการ

ติดเชื้อโรคโดยเฉพาะช่วงการระบาดของเชื้อCovid-19 ทีมจึงร่วมกันออกแบบประดิษฐ์เครื่องล้างสายระบบปิด โดยมีวัตถุประสงค์เพื่อเพื่อพัฒนาเครื่องล้างเครื่องสายและเพื่อศึกษาผลการใช้เครื่องล้างเครื่องสายระบบปิด

เน้นถึงความปลอดภัยสูงสุดของเจ้าหน้าที่ในการปฏิบัติงาน การออกแบบสิ่งประดิษฐ์นี้ประกอบด้วย 5 ขั้นตอน

ได้แก่ 1)รวบรวมปัญหาและวิเคราะห์ความเสี่ยงที่แผนกล้างเครื่องสาย 2) ทีมระดมความคิดเพื่อออกแบบ

สิ่งประดิษฐ์ 3)เสนอผู้บริหารถึงปัญหาและของบประมาณ 4) ทดลองใช้สิ่งประดิษฐ์ 5)ประเมินประสิทธิผลสิ่งประดิษฐ์และแก้ไขปรับปรุงให้ดีขึ้น การศึกษานี้ใช้ระยะเวลา ตั้งแต่ 1 ตุลาคม 2563 ถึง 1 ตุลาคม 2564

กลุ่มตัวอย่าง10 คน ได้แก่ เจ้าหน้าที่จ่ายกลาง ช่างเทคนิค พยาบาลควบคุมการติดเชื้อและพยาบาลอาชีว

อนามัย วิเคราะห์ข้อมูล โดยใช้สถิติร้อยละ ผลการศึกษาหลังจากการทดลองใช้เครื่องล้างเครื่องสายระบบปิด เปรียบเทียบกับเครื่องล้างสายรูปแบบเดิม ระยะเวลา 12 เดือน พบว่าจากการล้างเครื่องสายประเภทเดียวกัน

จำนวน 2 ชุดๆละ 11 สายใช้อัตรากำลังเจ้าหน้าที่ 1คน พบความแตกต่างดังนี้ เครื่องล้างระบบปิดใช้เวลา

5 นาที เครื่องล้างเดิมใช้เวลา 11นาที เครื่องล้างระบบปิดไม่พบการกระเด็นของน้ำออกจากตัวเครื่อง

ส่วนเครื่องล้างสายรูปแบบเดิมพบการกระเด็นของน้ำเปื้อนเปียกชุดทำงานของเจ้าหน้าที่ชัดเจนในระยะไม่เกิน 1 เมตร ทีมล้างเครื่องสายมีความพึงพอใจเพิ่มขึ้นร้อยละ 95 จากผลของการใช้เครื่องล้างสายระบบปิด พบว่าแม้ใช้งบประมาณที่สูงมากขึ้นเทียบกับเครื่องล้างสายรูปแบบเดิม แต่พบว่าคุ้มค่าเหมาะสมกับการใช้งานในภาวะปัจจุบันที่มีการแพร่ระบาดของCovid-19 ทีมมีความพึงพอใจและมั่นใจในความปลอดภัยในการล้างเครื่องสาย ทีมได้พัฒนาสิ่งประดิษฐ์ร่วมกับบริษัทน้ำยาโดยยึดหลักการเดิมในการประดิษฐ์เครื่องนำมาใช้งานที่

แผนกจ่ายกลางจนถึงปัจจุบันและทีมจ่ายกลางโรงพยาบาลน้ำขุ่นและโรงพยาบาลน้ำเยียมาศึกษาดูงานซึ่งเป็นการขยายผลในการนำไปใช้ประโยชน์ต่อไป

สถาบันบำราศนราดูร กรมควบคุมโรค กระทรวงสาธารณสุข.แนวทางปฏิบัติและควบคุมการติดเชื้อในโรงพยาบาล.พิมพ์ครั้งที่1.กรุงเทพมหานคร ;สำนักพิมพ์อักษรกราฟฟิคแอนด์ดีไซน์ ;2563.